Translate the text from Welsh to English.



 
Heddiw, rwy’n lansio Cymwys am Oes – Cynllun Gwella Addysg i Gymru.

Gan adeiladu ar y Cynllun Gwella Ysgolion, a’r camau yr ydym wedi eu cymryd ers 2011, mae Cymwys am Oes yn disgrifio ein gweledigaeth a’n hamcanion ar gyfer addysg hyd at 2020\. Mae’r weledigaeth ei hun yn seiliedig ar bedwar amcan strategol a’r camau cysylltiedig a fydd yn sicrhau ein bod yn parhau ar daith sy’n llwyddo i gyflwyno gwelliannau. Nodir yr hyn yr ydym am ei gyflawni yn ystod y chwe blynedd nesaf, ac mae un peth yn sicr, y dysgwr fydd yn ganolog i bopeth y byddwn yn ei wneud.

Mae’r ddogfen wedi ei strwythuro ar sail gweledigaeth glir y bydd dysgwyr yng Nghymru yn mwynhau addysgu a dysgu sy’n eu hysbrydoli i lwyddo. Rhaid i aelodau’r gymuned addysgol gydweithio a dyheu am ragoriaeth, er mwyn datblygu potensial pob plentyn a pherson ifanc. Un nod cynhwysfawr sydd i’n gweledigaeth yn y pen draw, sef bod pob plentyn a pherson ifanc yn cael elwa ar addysgu a dysgu o’r radd flaenaf, ac er mwyn gwireddu ein nod a’n gweledigaeth rydym wedi llunio pedwar amcan strategol, sef:

* Datblygu gweithlu proffesiynol rhagorol ac iddo addysgeg gref sy’n seiliedig ar ddealltwriaeth o’r hyn sy’n gweithio yn ymarferol;
* Darparu cwricwlwm diddorol a deniadol i blant a phobl ifanc, sy’n meithrin eu gallu i fynd ati’n annibynnol i gymhwyso gwybodaeth a sgiliau;
* Sicrhau bod y cymwysterau y mae pobl ifanc yn eu hennill yn cael eu parchu yn genedlaethol ac yn rhyngwladol, a’u bod yn basbort i ddysgu pellach a chyflogaeth yn y dyfodol;
* Sicrhau bod arweinwyr addysg yn cydweithio ar bob lefel o fewn system hunanwella, lle mae pawb yn helpu ac yn herio ei gilydd  er mwyn codi safonau yn ein holl ysgolion.

Ein blaenoriaethau o hyd yw codi safonau llythrennedd a rhifedd, a thorri’r cysylltiad rhwng amddifadedd a chyrhaeddiad isel. Nid ydym yn fodlon gweld y blaenoriaethau hynny’n cael eu glastwreiddio mewn unrhyw ffordd – nhw yw sail ein hamcanion strategol.

Ochr yn ochr ag egluro ein gweledigaeth hirdymor ar gyfer sicrhau llwyddiant i ddysgwyr yng Nghymru, rydym hefyd yn nodi’n glir y cynllun gweithredu a fydd yn troi ein hamcanion yn realiti drwy fynd ati’n barhaus i wella addysg drwyddi draw. Rydym wedi paratoi amserlen ar gyfer cyflawni’r amcanion hynny.

Mae’r manteision sy’n deillio o system addysg ragorol yn hollol amlwg. Mae system o’r fath yn dod â budd i’r economi ac i iechyd a lles y genedl, ac mae’n helpu i greu cydlyniant cymdeithasol a chymdeithas sy’n fwy teg a llwyddiannus.  Dyma’r union fanteision rwyf am eu sicrhau i Gymru.

Ein nod yw llwyddo i gael sgoriau o 500 ym mhob un o brofion darllen, mathemateg a gwyddoniaeth PISA yn 2021\. Ar yr un pryd rydym yn awyddus i weld gostyngiad sylweddol yng nghanran y dysgwyr sydd ond yn cyrraedd lefel gallu 2 ym mhrofion PISA, neu’n is na hynny.

Byddwn yn asesu llwyddiant ein hymdrechion yn rheolaidd drwy fesur i ba raddau:

1. mae safonau llythrennedd a rhifedd dysgwyr wedi gwella, gan gynnwys sgiliau meddwl lefel uchel a chymhwyso gwybodaeth a sgiliau;
2. rydym wedi llwyddo i leihau’r bwlch mewn cyrhaeddiad sydd rhwng dysgwyr sy’n gymwys i gael prydau ysgol am ddim a’u cyd\-ddisgyblion nad ydynt yn gymwys;
3. rydym wedi llwyddo i feithrin hyder yn y system addysg ymhlith rhieni/gofalwyr, cyflogwyr a sefydliadau addysg bellach ac uwch.

Bydd Cerdyn Adrodd ar gyfer addysg yng Nghymru yn cael ei gyhoeddi’n flynyddol. Bydd yn cynnwys ystod o ddangosyddion perfformiad i nodi cynnydd.







Translation:


 
Today, I am launching Qualified for Life – An Education Improvement Plan for Wales. 


Building on the Improving Schools Plan and the actions we have implemented since 2011, Qualified for Life sets out our vision and aims for education to 2020\.  This vision is underpinned by four strategic objectives and associated actions which will ensure we continue our improvement journey.  It sets out what we will do over the course of the next six years, very firmly putting the learner at the heart of everything we do.


The document is structured around a clear vision that learners in Wales will enjoy teaching and learning that inspires them to succeed, in an education community that works cooperatively and aspires to be great, where the potential of every child and young person is actively developed.  Our vision is supported by a single aim – that every child and young person should benefit from excellent teaching and learning.  To deliver our aim and vision we are setting out four strategic objectives.


The four strategic aims are:


 


1. An excellent professional workforce with strong pedagogy based on an understanding of what works;
2. A curriculum which is engaging and attractive to children and young people and which develops within them an independent ability to apply knowledge and skills;
3. The qualifications young people achieve are nationally and internationally respected and act as a credible passport to their future learning and employment; and
4. Leaders of education at every level working together in a self\-improving system, providing mutual support and challenge to raise standards in all schools.


 


Our priorities continue to be raising standards in literacy and numeracy and breaking the link between deprivation and low attainment.  There is no watering down of these priorities – they underpin our strategic objectives.


Along with a clear expression of our long term vision for learners’ success in Wales, we are setting out a clear plan of action to turn our objectives into reality and to secure sustained improvement across education, and these are set out in a delivery timeline.


The benefits of an excellent education system are well\-understood.  There are positive impacts on the economy, on the health and well\-being of the nation, social cohesion, as well as a more equitable and successful society.  This is what I want for Wales.


Our ambition is to achieve scores of 500 in each of reading, mathematics and science in the PISA tests 2021\.  At the same time we will significantly decrease the percentage of learners achieving at or below PISA proficiency level 2\.


We will regularly measure our progress by:


 


1. improvements in learners’ standards of literacy and numeracy, including higher order thinking skills and the application of knowledge and skills;
2. reductions in the attainment gap between learners eligible for free school meals and their non\-free school meals peers; and
3. improved confidence in the education system among parents/carers, employers, further and higher education institutions.


 


A Wales Education Report Card will be published annually, setting out a range of performance indicators to evidence progress.